ไอทรูมาร์ท แจงถูกแฮกจริง เป็นลูกค้าลงทะเบียนซิมออนไลน์ - FINNOMENA
iTrueMart ได้ชี้แจงว่า รู้สึกเสียใจและขออภัยลูกค้าที่ได้รับผลกระทบจากเหตุการณ์ที่เกิดขึ้น ซึ่งทันทีที่ทราบเรื่องดังกล่าว บริษัทฯ ก็มิได้นิ่งนอนใจ ได้ดำเนินการตรวจสอบอย่างละเอียดทันที
18 เม.ย. 2561

iTrueMart ได้ชี้แจงว่า รู้สึกเสียใจและขออภัยลูกค้าที่ได้รับผลกระทบจากเหตุการณ์ที่เกิดขึ้น ซึ่งทันทีที่ทราบเรื่องดังกล่าว บริษัทฯ ก็มิได้นิ่งนอนใจ ได้ดำเนินการตรวจสอบอย่างละเอียดทันที เตรียมชีเแจง 17 เม.ย. นี้
กรณีดังกล่าวเกิดขึ้นกับการ hack ข้อมูลลูกค้าที่ได้ซื้อมือถือพร้อมแพคเกจบริการทรูมูฟ เอช โดยมีการลงทะเบียนซิมผ่านช่องทาง itruemart
ล่าสุดทีมงานไอทรูมาร์ท ได้แก้ไขเหตุการณ์ที่เกี่ยวข้องกับความปลอดภัยของข้อมูลลูกค้าแล้ว พร้อมทั้งจะมีการส่งแจ้งเตือนไปยังลูกค้ากลุ่มดังกล่าวแล้ว
ไอทรูมาร์ทนั้น เป็นเว็บช้อปปิ้งออนไลน์ กลุ่มทรู ที่เปิดให้บริการมาตั้งแต่ปี 2556 หวังจะสร้างให้เป็นห้างสรรพสินค้าออนไลน์ ต่อมาในปี 2559 เมื่อทรูเป็นพันธมิตร กับบริษัท แอสเซนด์ ในเครืออาลีบาบา เพื่อเชื่อมโยงต่อระบบการชำระเงินระหว่างทรูมันนี่ และอาลีเพย์ จากนั้นเมื่อแอสเซนต์ กรุ๊ป ได้เปิดเว็บอีคอมเมิร์ซ วีมอลล์ (WeMall) เป็นห้างสรรพสินค้าออนไลน์และให้บริการครบวงจร ทรูได้นำ ไอทรูมาร์ต เข้าเป็นส่วนหนึ่งของ WeMall อีกที และให้บริการจนถึงปัจจุบัน
Update : เมื่อวันที่ 17 เม.ย. ที่ผ่านมา iTrueMart ได้ออกมาแถลงว่า ข้อมูลลูกค้าที่รั่วไหลออกมาเป็นลูกค้าที่ซื้อซิมพร้อมเครื่องของทรูมูฟ เอช และเป็นสำเนาบัตรประชาชน จำนวน 11,400 ราย จากลูกค้าทั้งหมด 1 ล้านรายในระหว่างปี 58-60 โดยถูกจารกรรมข้อมูล (Hack) ที่ต้องใช้เครื่องมือพิเศษถึง 3 ชนิด ซึ่งบริษัทได้ทราบเรื่องเมื่อ 11 เม.ย. ที่ผ่านมา และได้ระงับช่องโหว่ดังกล่าวไปเมื่อวันที่ 12 เม.ย.ที่ผ่านมา
ที่มา : https://positioningmag.com/1165977
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: